टूथ पेस्ट लगाना अच्छा टूथ पेस्ट सिलेक्ट करें अन्य नुस्खे आजमाएं
मुँहासों के इलाज के लिए, यह महत्वपूर्ण है कि टूथ पेस्ट को साफ, सूखी त्वचा पर लगाएं। चेहरे को धो लेने से यह सुनिश्चित हो जाएगा कि त्वचा पर से मैल, या अतिरिक्त तेल निकल गया है, जिससे इलाज का प्रभाव सीमित हो सकता है। अपना पसंदीदा क्लेन्ज़र लगाकर, अपने चेहरे को थोड़े गर्म पानी से धो लें, फिर नमी को बरकरार रखते हुए अपने चेहरे को पोंछ लें। थोड़ा सा टूथ पेस्ट अपनी तर्जनी (इन्डैक्स फिंगर) या अपनी हथेली पर लें। मटर के दाने जितना टूथ पेस्ट काफी है, और यह इस बात पर निर्भर करता है कि आप इसे कितने मुँहासों पर लगाने वाले है। उपचार असरदार करने के लिए, आपको बिलकुल थोड़ा सा ही टूथ पेस्ट मुँहासे पर लगाने कि जरूरत होगी। यह ध्यान रखे कि आप टूथ पेस्ट को "सीधे" मुँहासे पर ही लगायें, न कि आसपास की त्वचा पर लगाएं। टूथ पेस्ट "कभी भी" त्वचा पर लगाने में या फेस मास्क की तरह लगाने में उपयोग न करें। ऐसा क्योंकि टूथ पेस्ट त्वचा को शुष्क करने का कार्य करता है, और इस वजह से मुँहासों  के अलावा दूसरी जगह पर टूथ पेस्ट लगने से   त्वचा लाल  होकर उसमें जलन होती है। चेहरे पर जहां पर भी आपने टूथ पेस्ट लगाया है, उसे 2 घंटे या पूरी रात रखें, ताकि वह अच्छे से सूख जाएं और उसका अच्छा नतीजा निकलें। हालांकि, अगर आपकी त्वचा कुछ ज्यादा ही सेन्सिटिव है, तो 15 मिनट से 30 मिनट के भीतर टूथ पेस्ट निकालना बेहतर होगा, ताकि आपकी त्वचा को कोई नुकसान न पहुंचे। अगर आपको लगता है कि, टूथ पेस्ट का विपरीत प्रतिक्रिया नहीं हो रही है, तो आप इसे और थोड़े अतिरिक्त समय तक लगायें रख सकती है। कुछ लोग टूथ पेस्ट लगाकर, उसपर बैन्ड—एड लगाना उचित समझते हैं। हालांकि, यह करना उचित नहीं है, क्योंकि ऐसा करने से टूथ पेस्ट आसपास की जगह पर भी फैल सकता है, जिससे त्वचा में जलन होगी, जबकि हवा त्वचा तक नहीं पहुंचती। आप टूथ पेस्ट को, गीले कपड़े को थोड़ी देर मुँहासे के ऊपर गोलाकार घुमाते हुए निकाल सकते हैं। ध्यान रखें, ऐसा करते वक्त बिलकुल हल्के हाथों से करें, क्योंकि रगड़कर साफ करने से त्वचा में जलन हो सकती है और त्वचा को नुकसान भी पहुँच सकता है। जब पूरा टूथ पेस्ट साफ हो जाएगा, तब थोड़े गरम पानी से अपना चेहरा धो लीजिए, और अपने हाथों से या साफ, मुलायम तौलिये से थपथपाकर पोंछ लें। अगर आपकी त्वचा खींची-खींची, रूखी लग रही है, तो आप चाहे तो नमी प्रदायक क्रीम (मॉइस्चराइज़र) लगा सकते हैं। जैसा कि पहले भी बताया गया है, कि टूथ पेस्ट से जलन महसूस हो सकती है, खासकर तब जब आपकी त्वचा सेन्सिटिव होती है, इसलिए इस नुस्खे का उपयोग एक दिन में कई बार या एक सप्ताह में चार बार से ज्यादा बार नहीं करना चाहिए। लगातार 2-3 दिन, और दिन में एक बार मुँहासों पर टूथ पेस्ट लगाने से आपको मुँहासों के आकार और रंग में बदलाव दिखाई देगा। इस समय के उपरांत, आपको मुँहासों को अपने आप ठीक होने के लिए समय देना चाहिए। जब आप टूथ पेस्ट को चुनते है, खासकर मुँहासों पर लगाने के लिए, तो संपूर्ण सफेद टूथ पेस्ट ही लें न कि सफेद के साथ लाल, नीले या हरें रंग मिले हुए टूथ पेस्ट को लें। ऐसा इसलिए क्योंकि जो सामग्री मुँहासों को सुखाने में मदद करती है- जैसे बेकिंग सोडा (baking soda), हाइड्रोजन पेरोक्साइड (hydrogen peroxide) और ट्राइक्लोसैन (triclosan) - यह पदार्थ सफेद टूथ पेस्ट में मौजूद होते हैं, परंतु रंगीन टूथ पेस्ट में जो सामग्री होती है, वह त्वचा में जलन पैदा कर देती है। दाँतों को सफेद करने वाले टूथ पेस्ट में ब्लीचिंग एजेंट (जो दाँतों को सफेद बनाते हैं) मौजूद होते है, जो स्किन को ड्राय बनाता है, या जलाता है, और निशान छोड़ देता है। साँवले रंग के लोगों पर यह खास तौर पर सच हो जाता है—क्योंकि इन लोगों की त्वचा में मेलेनिन की मात्रा ज्यादा होती है, जो ब्लीचिंग एजेंट को अधिक प्रतिक्रिया शील बनाता है, और इस वजह से चेहरे पर दाग और निशान पड़ने का खतरा होता है, परंतु जो लोग गोरे होते हैं, उनपर इन सामग्री का उतना असर नहीं होता है, हालांकि यह बेहतर होगा की आप दाँत सफेद करने वाले टूथ पेस्ट का उपयोग न करें। वास्तविक “पेस्ट” टूथ पेस्ट के मुकाबले जेल टूथ पेस्ट में अलग फोर्मुलेशन का इस्तेमाल किया होता है, और इसलिए, प्रभावकारी ढंग से मुँहासों को सुखाने में आवश्यक सक्रिय तत्व की कमी हो सकती है। जेल टूथ पेस्ट का आपकी त्वचा पर कोई अच्छा प्रभाव नहीं होता हैं, इसलिए इसका उपयोग टालें। 95% टूथ पेस्ट में फ्लोराइड मिलाया होता है, क्योंकि फ्लोराइड दाँतों से प्लॉक (दाँतो पर जमी सफेदी, जो उनके सड़ने का कारण होती है) को साफ करने में तथा मसूड़ों को सड़ने से बचाने में मदद करता है। हालांकि, कई लोगों को फ्लोराइड ऐलर्जी से ग्रस्त होते है, और अगर यह त्वचा के संपर्क में आता है, तो उन लोगों को (त्वचा विशेषज्ञ) डर्माटाइटिस (त्वचा के ऊपर लाल चकते आना) हो सकता है। और इसलिए, बेहतर है कि आप कम फ्लोराइड की मात्रा वाले टूथ पेस्ट (या फ्लोराइड रहित, अगर उपलब्ध हो तो) खरीदें, ताकि त्वचा में होने वाले जलन को कम कर सकें। जब आप मुँहासों के इलाज के लिए टूथ पेस्ट खरीद रहे हैं, तो ऑर्गेनिक टूथ पेस्ट सही विकल्प है। इनमें फ्लोराइड की मात्रा नहीं होती है (यदि वह प्राकृतिक रूप से उत्पन्न नहीं हुआ है तो) और इनमें खतरनाक हार्मोन की वृद्धि, कीटनाशक दवाइयाँ, या अन्य रसायन मौजूद नहीं होते हैं। और दूसरी तरफ, इनमें मुँहासों को सुखाने में आवश्यक सामग्री मौजूद होती है- जैसे बेकिंग सोडा, और टी ट्री ऑयल – और इसके साथ इनमें कुदरती दर्द नाशक, ऐन्टी-बैक्टीरियल पदार्थ जैसे ऐलो, मिर्रह (myrrh) और यूकलिप्टस (नीलगिरी) ऑयल शामिल है। हालांकि मुँहासों के उपचार के लिए टूथ पेस्ट सदियों से लोकप्रिय घरेलू नुस्खा माना गया है, परंतु ऐसा एकादा ही त्वचा विशेषज्ञ मिलेगा, जो आपको इस इलाज की सलाह देगा। क्योंकि टूथ पेस्ट से त्वचा रूखी हो सकती है, त्वचा में लालिमा आ सकती है, जलन हो सकती है और कभी-कभी त्वचा जल जाती है।  साधारण टूथ पेस्ट में एंटी-बैक्टीरियल तत्व मौजूद नहीं होते है, जो बिना पर्ची से खरीदे गए क्रीम में होते है, जो मुँहासों का इलाज करके उनकी रोकथाम करने में अधिक प्रभावी होते हैं।  इस कारण, टूथ पेस्ट का उपयोग सिर्फ एमर्जेंसी में मुँहासों के इलाज के लिए करना चाहिए, और अगर आपकी त्वचा पर इसका विपरीत प्रभाव पड़ रहा है, तो तुरंत इसको इस्तेमाल करना बंद कर दें। अन्य कई ऐसे घरेलू इलाज है, जो टूथ पेस्ट से भी ज्यादा प्रभावकारी है, उन्हें आजमाकर देखें। बेन्ज़ोइल पेरोक्साइड मुँहासों के इलाज के लिए सबसे उपयुक्त है, जो ब्लैकहेड्स, व्हाइटहेड्स और बड़े आकार के मुँहासों से भी आसानी से लड़ने की क्षमता रखता है। यह त्वचा के छिद्रों में छिपे बैक्टीरिया को मार देता है, और शुरू से ही मुँहासों की रोकथाम करने में मदद करता है। हालांकि बेन्ज़ोइल पेरोक्साइड प्रभावकारी है, परंतु वह त्वचा को रूखा बनाकर, पपड़ी उतारता है, और इसलिए इसका उपयोग जरूरत होने पर ही करें। बेन्ज़ोइल पेरोक्साइड बिना पर्ची के दवाइयों के दुकान में मिल जाता है, इसके अलावा यह क्रीम, लोशन, जेल, दवा युक्त पैड़ और क्लेन्ज़र में मिलता है। सैलिसिलिक एसिड बिना पर्ची वाला दूसरा प्रभावकारी उपाय माना जाता है। यह त्वचा में जलन और लालिमा को कम करने में कार्यरत है और इसके अलावा त्वचा को भी साफ रखता है। अन्य मुँहासों के इलाज के विपरीत सैलिसिलिक एसिड वास्तव में त्वचा की जलन कम करके, आरामदायक महसूस कराने में मदद करता है, और सेन्सिटिव त्वचा के लिए इससे इलाज करना सबसे बेहतर विकल्प है। सैलिसिलिक एसिड अलग-अलग गुणों के साथ, और अलग-अलग रूप में मिलता है, इसलिए दवाइयों के दुकान या अपने त्वचा विशेषज्ञ से पूछे कि किस गुणों वाला सैलिसिलिक एसिड आपकी त्वचा के लिए सही है। सल्फर, सेन्सिटिव त्वचा के लिए सल्फर उत्कृष्ट तरीके से मुँहासों को जड़ से निकाल देता है। यह बहुत ही सौम्य है, परंतु मुँहासों को सुखाने में बहुत प्रभावकारी है। यह त्वचा के बंद छिद्रों से तेल बाहर खींच लेता है और सेबम के निर्माण को नियंत्रण में रखता है। इसमें एक ही खामी है, कि शुद्ध सल्फर से सड़े अंडे की बू आती है, इसलिए इसका उपयोग अन्य उत्पादन के साथ मिलाकर करना आवश्यक हो सकता है, ताकि सल्फर की बदबू दब जाएं। टी ट्री ऑयल मुँहासों के उपचार के लिए उपयुक्त प्राकृतिक सुगंधित तेल है। यह प्रभावकारी एन्टीसेप्टिक है, जो मुँहासों के आकार को कम करने में मदद करता है और साथ में भविष्य में मुँहासों को आने में भी रोकता है। क्योंकि यह तेल है, टी ट्री ऑयल, प्राकृतिक नमी के कारण त्वचा से परत को नहीं उतरने देता है, और यह शुष्क त्वचा वाले लोगों के लिए सही विकल्प है। टी ट्री ऑयल को सीधे मुँहासों पर क्यु-टीप की मदद से लगाना चाहिए। ऐस्पिरिन का वास्तविक नाम है एसिटाइलसैलिसिलिक एसिड, और इसका ऊपर लिखे गए सैलिसिलिक एसिड से गहरा संबंध है। ऐस्पिरिन एक जबरदस्त ऐन्टी-इन्फ्लामेटरी है, जो मुँहासों की सूजन कम करके, उनका आकार और लालिमा कम करता है। ऐस्पिरिन का पेस्ट बनाने के लिए आप 1 या 2 ऐस्पिरिन का चूरा बनायें और इसे थोड़े पानी के साथ मिलाकर पेस्ट बना लें, जो आप सीधे मुँहासों पर लगा सकते हैं या 5 से 8 ऐस्पिरिन की गोलियों को थोड़े पानी में घोलकर उसका मास्क बनाकर चेहरे पर लगा सकते हैं, जो त्वचा की लालिमा को कम करके, उसे चमकदार बनाता हैं। मुँहासों के उपचार के लिए सबसे उत्तम और सुरक्षित घरेलू नुस्खों में से बेकिंग सोडा एक है। इसमें एंटी-इन्फ्लामेटरी और ऐन्टिसेप्टिक जैसे गुण शामिल है, और इसके साथ मृत परत निकालने में भी प्रभावी है। महज़ एक छोटा चम्मच बेकिंग पाउडर को थोड़े से पानी के साथ मिलाकर पेस्ट तैयार करें। इस पेस्ट को आप हर एक मुँहासे पर लगा सकते है, या पूरे चेहरे पर मास्क की तरह लगा सकते हैं। मुँहासों का उपचार मतलब आपके लिए प्रयत्न-त्रुटि विधि से परीक्षण करने की प्रक्रिया हो सकती है, परंतु फिर भी अगर मुँहासे बार-बार आ रहे है, तो आपको त्वचा विशेषज्ञ से मिलने का विचार करना चाहिए, जो आपको मुँहासों पर लगाने के लिए और खाने के लिए दवाइयां देंगे। एक ही बार में मुँहासों से छुटकारा पाने से, आपके आत्मविश्वास को बढ़ावा मिलेगा और अपनी त्वचा पर आप हमेशा महसूस करेंगे गर्व!
अपना चेहरा धो लें: थोड़ा सा टूथ पेस्ट अपनी उँगली पर लें: थोड़ा सा टूथ पेस्ट सीधे मुँहासों के ऊपर लगायें: टूथ पेस्ट को दो घंटों के लिए या पूरी रात ऐसा ही लगा रहने दें: धीरे से चेहरे को धो लें: सप्ताह में चार बार से ज्यादा इसका प्रयोग न करें: सफेद रंग का टूथ पेस्ट खरीदें: टीथ वाइटनिंग टूथ पेस्ट (teeth-whitening toothpastes) का उपयोग न करें: जेल टूथ पेस्ट का इस्तेमाल न करें: कम फ्लोराइड की मात्रा वाले टूथ पेस्ट को चुनें: ऑर्गेनिक टूथ पेस्ट खरीदें: ध्यान रहें कि, त्वचा विशेषज्ञों (डर्माटोलजिस्ट) ने टूथ पेस्ट को मुँहासों के इलाज के लिए मान्यता नहीं दी है: बेन्ज़ोइल पेरोक्साइड (benzoyl peroxide) को आजमाकर देखें: सैलिसिलिक एसिड (salicylic acid) को आजमाकर देखें: सल्फर (sulfur) का उपयोग करें: टी ट्री ऑयल का उपयोग करें: ऐस्पिरिन (Aspirin) पाउडर को लगाएं: बेकिंग सोडा (खाने का सोडा) का उपयोग करें: त्वचा विशेषज्ञ से मिलें:
https://www.wikihow.com/Apply-Toothpaste-on-Pimples https://www.wikihow.com/Apply-Toothpaste-on-Pimples https://www.wikihow.com/Apply-Toothpaste-on-Pimples
Application Choosing Toothpaste Alternatives